KURZUS: Pénzügytan II. (Állami pénzügyek)

MODUL: IV. modul: Államháztartási hiány és adózás

11. lecke: Az adóztatás elméleti hatásai

| Ebben a leckében alkalmazni fogjuk azokat az ismereteket, amelyeket a kormányzati beavatkozás jóléti hatásairól a 2. leckében tanultak, illetve szükségük lesz bizonyos makroökonómia és mikroökonómiai ismeretek felelevenítésére is. Ha tudásuk nem elég biztos, készítsék elő ezeket a tankönyveket is.
Tananyag: Solt Katalin - Kovács Gábor - Limpók Valéria (2009): Pénzügytan II., Universitas-Győr Nonprofit Kft., 12. fejezet (Az adóztatás elméleti hatásai), 108-115. oldal.
A lecke kulcsfogalmai
egyösszegű adó fogyasztási adó jövedelem adó
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Tanulmányozza át figyelmesen a mintafeladatot és gondolja végig, milyen hatása van makrogazdasági szinten az adóknak! Figyelmesen olvassa el az egyösszegű adó egyéni döntésre gyakorolt hatásáról szóló részt és tanulmányozza a grafikus ábrákat! Tanulmányozza a 12.3. ábrát és a hozzá fűzött magyarázatot! Olvassa el a fogyasztásra kivetett adó hatásáról szóló részt! Figyelmesen tanulmányozza a 12.4. ábrát és a hozzá tartozó magyarázatot! Alaposan nézze át a 12.5. ábrát és az ehhez, valamint a 12.3. ábrához fűzött magyarázatokat! Olvassa el és jegyezze meg a jövedelemadó hatásáról szóló tananyagrészt!
Követelmények
A leckét akkor sikerült megfelelően elsajátítania, ha Ön képes
egyszerű példa alapján megállapítani az adó növelésének hatását a kibocsátásra és a kormányzati bevételekre; különböző állításokból ki tudja választani azt, amelyik az egyösszegű adónak a fogyasztás maximalizálására és a keresleti függvényre gyakorolt hatására vonatkoznak; el tudja dönteni különböző állításokról, hogy azok érvényesek-e az egyösszegű adó társadalmi jólétre gyakorolt hatására; hasonló ábra alapján felismerni egyes jelöléseket; kiválasztani különböző megoldások közül azokat, amelyek a fogyasztásra kivetett adó fogyasztókra gyakorolt hatására érvényesek; ábra alapján eldönteni egyes állításokról, hogy igazak-e; listából kiválasztani azokat a megállapításokat, amelyek a jövedelemadó jóléti hatására érvényesek.

| Önellenőrző kérdések
1. Egy gazdaságban a jövedelemtől független kereslet nagysága 2100. (Ebben benne van az autonóm fogyasztás, a beruházás és a kormányzati áruvásárlások értéke.) A háztartások fogyasztási határhajlandósága 0,8. A kormány által beszedett adók átlagos értéke 25 százalék.
1/a. Határozza meg az egyensúlyi kibocsátás és az adóbevétel értékét! A kibocsátás értéke: Az adóbevétel értéke: Segítség: az egyensúlyi jövedelmet a következő összefüggésből határozhatja meg: Y=0,8(Y−0,25 Y)+2100
1/b A kormány szeretné növelni az adóbevételek 1375 egységre. Mekkora adókulcsra van szükség ahhoz, hogy ekkora adóbevételre tegyen szert? Mekkora az adókulcs? % Mekkora a kibocsátás ezen adókulcs mellett? Segítség: Az előbb használt összefüggésben most az adókulcs ismeretlen. Ugyanakkor tudjuk, hogy ezen ismeretlen adókulcs és a (szintén ismeretlen) jövedelem szorzata 1375. Így fel tudunk írni két egyenletet, mindkettőben ismeretlen Y és az adókulcs. A két egyenlet megoldása adja az eredményt. A két egyenlet (az adókulcsot t-vel jelöltük): Y=0,8(1−t)Y+2100 t Y=1375
2. Az alábbi ábrát a tananyagból emeltük ki.
Az egyösszegű adó hatása egy termék keresletére
Az ábra segítségével válassza ki az alábbiak közül a helyes megoldásokat!
| Az egyösszegű adó hatására a fogyasztó költségvetési egyenese párhuzamosan eltolódik az origó felé.
| Az egyösszegű adó hatására a fogyasztó ugyanazon közömbösségi görbén marad.
| Az egyösszegű adó következtében a fogyasztó már árarányokkal találja szembe magát.
| Az egyösszegű adó hatására a fogyasztó minden normál jószágból csökkenti keresletét.
| Az egyösszegű adó hatására a fogyasztó alacsonyabb áron és kevesebbet vásárol egy adott termékből.
| Az egyösszegű adó hatására csökken a fogyasztói többlet nagysága.
3. Az alábbi állításokról döntse el, hogy igazak vagy hamisak!
Az egyösszegű adó a társadalmi jólétet mindenképpen csökkenti, mert csökken a fogyasztói többlet nagysága. |
Az egyösszegű adó a társadalmi jólétet mindenképpen növeli, mert az adóbevételt közös célokra fordítják. |
Az egyösszegű adó hatására a társadalmi jólét akkor csökken, ha a fogyasztói többlet csökkenése nagyobb, mint az adóbevétel. |
4. Az alábbi két ábra alapján válaszoljon a kérdésekre!
4/a. Melyik ábra vonatkozik az iparági piacra?
| Az 1. ábra.
| A 2. ábra.
4/b. Melyik terület jelöli az adó miatt kialakuló egyéni veszteség nagyságát? (A válasznál a területeket jelölő betűjeleket alkalmazza!)
4/c. Egészítse ki az alábbi mondatokat a megfelelő szóval! Az új egyensúlyi ár ott alakul ki, ahol ACT függvény pontja van. A reprezentatív vállalat kínálata , mint az adó kivetése előtti. Az iparág kínálat , mint az adó kivetése előtti. A vállalatok száma az adó kivetése után , mint előtte.
5. Jelölje meg az alábbiak közül azokat a megállapításokat, amelyek érvényesek akkor, ha a fogyasztásra kivetett adót a fogyasztók fizetik meg!
| A fogyasztók által fizetett fogyasztásra kivetett adó nem változtatja meg a termékek árarányait.
| A fogyasztó által fizetett fogyasztási adó megváltoztatja a fogyasztó reáljövedelmét.
| Az adó tényleges jóléti hatását úgy állapíthatjuk meg, ha a helyettesítési hatást elválasztjuk a jövedelmi hatástól.
| A korrigált keresleti függvény a jövedelmi hatás kiszűrésével szerkeszthető meg.
| Az egyének jólétének csökkenése részben mások jólétét növeli az adó felhasználásán keresztül.
| A fogyasztó által fizetett fogyasztási adó esetén a társadalmi jólét biztosan nő.
6. Az ábra alapján döntsön az utána következő állításokról!
Az alábbi állításokról döntse el, hogy igazak vagy hamisak!
A P' ár akkor alakulna ki, ha az átlagköltség nem változna. |
A jobb oldali koordináta rendszer a reprezentatív vállalat helyzetét mutatja be. |
A függőlegesen vonalkázott terület a befizetendő adó nagyságával azonos. |
A jobb oldali koordináta rendszerben sötétet árnyékolt rész a holtteher-veszteség nagysága. |
A végső iparági kínálat nagyobb, mint az adó bevezetése előtti. |
Az egyéni vállalati kínálat nem változik. |
Az iparágban termelő vállalatok száma nem változik. |
A végső egyensúlyi ár az új fedezeti ponthoz igazodik. |
7. A jövedelemadó hatásainak ismeretében válassza ki a helyes megoldásokat!
| A jövedelemre kivetett adó megváltoztatja a termékek árarányait.
| A jövedelemadó megváltoztatja a termelési tényezők kínálatát.
| A jövedelemadó az életminőség romlásán keresztül a munka kínálatának növelésre irányába hat.
| Az adózás minden formája torzítja az allokációs feltételeket.
| A jövedelem-adó azért kedvezőbb, mint az egyösszegű adó, mert nem terheli különböző mértékben az egyes jövedelem-tulajdonosok jólétét.