KURZUS: Pénzügytan II. (Állami pénzügyek)

MODUL: I. modul: Az állam és a gazdaság. Elméleti alapok

1. lecke: Az állam fogalma és gazdasági tevékenysége

| Az állami pénzügyek tanulmányozását azzal kezdjük, hogy áttekintjük az állam gazdasági szerepvállalásának elvi lehetőségeit. Ebben a leckében néhány olyan összefüggés is előkerül, amelyet korábban makroökonómiából és pénzügytanból már tanult, ezért a leckéhez tartozó szöveg gondos elolvasása mellett javasoljuk, hogy nézze át a nevezett két tananyagból a kapcsolódó részeket (pl. Solt Katalin: Pénzügytan I., Universitas-Győr Kht, 2007. 31-36. oldalak) is.
Tananyag: Solt Katalin - Kovács Gábor - Limpók Valéria (2009): Pénzügytan II., Universitas-Győr Nonprofit Kft., 1. fejezet (Az állam és az állam gazdasági tevékenysége), 10-16 oldal.
A lecke kulcsfogalmai
állam állami funkciók allokációs funkció jövedelem-elosztási funkció stabilizációs funkció
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Olvassa el a leckéhez tartozó tananyag 1.1. részét és készítsen listát arról, miben különbözik a modern állam a korábbi államtípusoktól, illetve melyek a modern állam legfontosabb jellemzői! A leckéhez tartozó tananyag 1.2. része alapján jegyezze meg az állam gazdasági funkcióinak egyes alaptípusait és írjon mindegyikre néhány példát korábbi ismeretei (tanulmányai és tapasztalatai) alapján! A tananyag 1. és 2. ábrája illetve a hozzá tartozó szöveg segítségével jelölje meg azokat az elemeket, amelyek az állami gazdálkodás "fekete dobozát" jelentik! Olvassa el az állami gazdasági szerepvállalásról szóló tananyagrészt (1.4. rész) és elevenítse fel korábbi ismereteit arról, milyen célja lehet az államnak a gazdasági beavatkozás során!
Követelmények
A leckét akkor sikerült megfelelően elsajátítania, ha Ön képes
egyes állításokról eldönteni, hogy az a modern államra vagy korábbi államtípusokra jellemzők-e, felsorolásból kiválasztani a modern állam jellemzőit, egyes állami intézkedésekről, tevékenységekről eldönteni, hogy azok az állam gazdasági szerepvállalásának melyik típusához tartoznak, a tőkeáramlási mátrixban megjelölni azokat az értéknagyságokat, amelyek elemzését az állami pénzügyek tanulmányozása során fogunk elvégezni, az állam egyes gazdasági beavatkozásairól el tudja dönteni, hogy az melyik gazdasági cél megvalósításában játszik leginkább szerepet.

| Önellenőrző kérdések
1. Az alábbi állítások mellé írjon 1-t, ha az a modern államra jellemző, 2-t, ha korábbi államtípusokra jellemző, 3-t, ha mindegyik államtípusra jellemző! erőszak-szervezet társadalomtól elkülönülő intézményrendszer az állam működése összefonódik a termelési folyamatokkal a közösségi érdeket képviseli az állam területén élők feletti hatalmat képviseli
2. Az alábbi felsorolásból jelölje meg azokat, amelyek a modern államra jellemzőek!
| a természeti adottságok védelme
| a politikai rendszer stabilitásának biztosítása
| a termelés központi irányítása
| törvényhozás
| vallási elkötelezettség megteremtése
| önálló szervezet-rendszerrel rendelkezik
3. Az alábbi állami szabályozó-eszközök közül melyik tartozik az állam aktív gazdasági tevékenységei közé?
| verseny-törvények megalkotása
| szociális juttatások fizetése
| csatornák építése
| a magántulajdon védelmét szolgáló törvények érvényesítése
| vámok kivetése
4. Az alábbi tőkeáramlási mátrixban a szokásos szimbólumok helyett számokat írtunk.
| Magánszektor | Költségvetés | Bankrendszer | Egyenleg
1. Jövedelem-felhasználás | 1 | 2 |  | 0
Finanszírozás |  |  |  |
2. Pénz | 3 |  | 4 | 0
3. Bankhitel | 5 | 6 | 7 | 0
4. Kormányzati értékpapírok | 8 | 9 |  | 0
Egyenleg | 0 | 0 | 0 |
Írja be ide azon cellák sorszámát, amelyek részletes elemzésével az állami pénzügytan foglalkozik! (A számokat emelkedő sorrendben, vesszővel elválasztva, szóköz nélkül írja be! Pl. 1,2,4,5)
5. Az alábbi jelöléseket alkalmazva döntse el, hogy a felsorolt (betűkkel jelzett) állami tevékenységek mely gazdasági cél vagy célok megvalósítását szolgálják! (Ha egy tevékenység több célt is szolgálhat, akkor a számokat vesszővel elválasztva, szóköz nélkül írja be!) Jelölések: 1. allokációs szerepvállalás 2. jövedelem-elosztási szerepvállalás 3. stabilizációs szerep családi pótlék fizetése munkanélküli segély környezet-terhelési adó kivetése lakásépítési támogatás munkahely-teremtő támogatás közvilágítás biztosítása vám kivetése kamat-szabályozás