KURZUS: Pénzügytan II. (Állami pénzügyek)

MODUL: III. modul: Az államháztartás alrendszerei

Modulzáró feladatok

| 1. A felsorolt fogalmak sorszámát írja be a megfelelő meghatározás mellé! 1: illeték 2: költségvetési fejezet 3: költségvetési előirányzat Olyan fizetési kötelezettségek, amelyek az állam igazgatási vagy igazságszolgáltatási tevékenységéhez kapcsolódva keletkeznek. A költségvetési tervezés, végrehajtás és beszámolás szempontjából önállóan felügyelt, irányított szervek és előirányzatok összessége. Valamilyen meghatározott célra fordítandó pénzügyi alap, amely felett meghatározott szervezeti egységek illetve azok vezetői rendelkeznek. 3 pont
2. A felsorolt fogalmak sorszámát írja be a megfelelő meghatározás mellé! 1 önkormányzat 2 társadalombiztosítás 3 tőkefedezeti nyugdíjbiztosítási rendszer 4 várományfedezeti nyugdíjbiztosítási rendszer 5 szubszidiaritás Olyan önálló jogi személy, amelyet a választópolgárok közössége alkot. Az adott időszak befizetendő járulékainak nagyságát az aktuálisan kifizetendő nyugdíjak összege határozza, de a nyugdíjak megállapításának alapja a befizetett járulék tőkésített összege. A rászorultakról való gondoskodás kollektív, komplex rendszere. 3 pont
3. Az alábbi állításról döntse el, hogy igaz vagy hamis!
A központi költségvetési mérleget címenként állítják össze. |
1 pont
4. Jelölje meg, melyek nem tartoznak a Magyar Államkincstár feladatai közé!
| önkormányzatok számára pénzforgalmi számla vezetése
| életkezdési támogatás folyósítása
| értékpapír-számla vezetése
| hitelnyújtás közintézményeknek
| államadósság-menedzselés
2 pont
5. Az alábbi költségvetés-tervezési módszerek közül melyik output-központú?
| nullbázisú
| bázis alapú
| tételes vagy irányszámos
| programozási alapú
2 pont
6. Az alábbiak közül melyek jellemzőek a kötelező társadalombiztosítási rendszerre?
| a díjfizetésről a biztosított dönt
| gyakori a természetbeni juttatás
| közös kockázat-vállaláson alapul
| a juttatás csak a díjfizetéssel arányos
2 pont
7. Jelölje meg azokat a feladatokat, amelyeket az önkormányzatok nem kötelezően látnak el!
| alapfokú oktatás
| helyi közfoglalkoztatás
| kiegészítő egészségügyi ellátás
| köztisztaság biztosítása
| távhőszolgáltatás
2 pont
8. Az alábbiak közül melyek tartoznak az átengedett központi adók közé?
| gépjárműadó
| termőföld bérbeadásából származó jövedelem utáni személyi jövedelemadó
| iparűzési adó
| általános forgalmi adó
| kommunális adó
2 pont
9. Az alábbi állításról döntse el, hogy igaz vagy hamis.
A gazdasági, demográfiai viszonyok a felosztó kirovó típusú nyugdíjbiztosítási rendszer fenntartását indokolják. |
1 pont
10. Az alábbi állításról döntse el, hogy igaz vagy hamis.
A várományfedezeti nyugdíjbiztosítási rendszer nem nélkülözheti a jól működő pénz- és tőkepiaci viszonyokat. |
1 pont
11. Az alábbi állításról döntse el, hogy igaz vagy hamis.
Mint alrendszer a helyi önkormányzat nettó módon kapcsolódik a központi költségvetés alrendszeréhez. Ez jelenti a nettó finanszírozást. |
1 pont
12. Az alábbi állításról döntse el, hogy igaz vagy hamis.
A címzett és céltámogatások meghatározó szerepet játszanak a helyi önkormányzati beruházások finanszírozásában. |
1 pont
13. Válassza ki, melyek NEM tartoznak a helyi önkormányzatot megillető illetékek, bírságok, díjak közé!
| tranzitdíj
| környezetvédelmi bírság
| talajterhelési illeték
| parkolási díj
| szabálysértési bírság
2 pont
14. Válassza ki, milyen szabályok (korlátok) vonatkoznak az önkormányzatok által kivethető helyi adókra!
| Az adó mértékét törvényben meghatározott adómaximumon nem léphetik túl.
| Új adónemeket éven túl vezethetnek be.
| Év közben nem növelhetik az adóterheket.
| Vagyoni típusú adókat nem vethetnek ki
2 pont
15. Milyen önkormányzati feladatokat támogat az állam a helyi önkormányzatok általános működésének és ágazati feladatainak támogatása révén?
| óvodaműködtetés
| közvilágítás fenntartása
| nyelvoktatás
| egészségügyi ellátás
2 pont