KURZUS: Pénzügytan II. (Állami pénzügyek)

MODUL: III. modul: Az államháztartás alrendszerei

8. lecke: A társadalombiztosítás és a helyi önkormányzatok

| Az állam jóléti feladatait sokféle csatornán keresztül teljesíti/teljesítheti. Egyes ellátásokról önálló pénzügyi alapok gondoskodnak, amelyek lényege, hogy meghatározott állami bevételből meghatározott célokat finanszíroznak. Ezen ellátó rendszerek közül legfontosabbak a nyugdíjbiztosítás és az egészségbiztosítás. Az állami feladatok helyi szinten történő ellátásának pedig a helyi önkormányzatok a fontos színterei.
Tananyag:
Solt Katalin - Kovács Gábor - Limpók Valéria (2009): Pénzügytan II., Universitas-Győr Nonprofit Kft., 9. fejezet (A társadalombiztosítás), 9.1 és 9.2 részek (87-89. oldal)
Solt Katalin - Kovács Gábor - Limpók Valéria (2009): Pénzügytan II., Universitas-Győr Nonprofit Kft., 11. fejezet (Az önkormányzatok gazdálkodása), 11.1 rész (100. oldal).
Dr. Erdős Éva (2014): Önkormányzati pénzügyek, az önkormányzatok gazdálkodási rendszere, Nemzeti Közszolgálati Egyetem. I. Fejezet (A helyi önkormányzatok meghatározása és feladatai), illetve II. Fejezet (A helyi önkormányzat helye az államháztartás rendszerében, gazdálkodásának alapjai), 4-9 oldal.
http://m.ludita.uni-nke.hu/repozitorium/bitstream/handle/11410/10527/Teljes%20sz%C3%B6veg?sequence=1&isAllowed=y
A lecke kulcsfogalmai
társadalombiztosítás felosztó-kirovó nyugdíjbiztosítás várományfedezeti nyugdíjbiztosítás tőkefedezeti nyugdíjbiztosítás helyi önkormányzatok
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Jegyezze meg, hogy a társadalombiztosítási rendszerek milyen tulajdonságokban térhetnek el egymástól, és saját tapasztalatai alapján keressen példát az egyes megoldásokra! Olvassa el figyelmesen az üzleti és kötelező társadalombiztosítás összehasonlításával foglalkozó részt, és jegyezze fel a közös és eltérő vonásokat! Tanulja meg, mi jellemzi az egyes nyugdíjbiztosítási rendszereket! A tananyag 1.1. részéből jegyezze ki azokat a legfontosabb okokat, amelyek miatt az állami feladatvállalást meg kell osztani a központi és a helyi szintek között! Jegyezze meg, miben különböznek az önkormányzati alapmodellek egymástól! Tanulja meg, melyek az önkormányzat lényegi tulajdonságai! Gondolja végig, milyen módon kapcsolódik az önkormányzati gazdálkodás az államháztartáshoz és annak egyes alrendszereihez! Jegyezze meg, melyek a hazai önkormányzatok kötelezően ellátandó feladatai!
Követelmények
A leckét akkor sikerült megfelelően elsajátítania, ha Ön képes
egyes jóléti szolgáltatásokat besorolni a társadalombiztosítási rendszer különböző jellemzői alapján; felsorolásból kiválasztani az üzleti és kötelező társadalombiztosítás közös vagy eltérő vonásait; egyes tulajdonságokról eldönteni, hogy melyik nyugdíjbiztosítási rendszerre jellemző; felsorolásból kiválasztani a fiskális decentralizáció indokait; különböző tulajdonságokról eldönteni, hogy melyik önkormányzati modellre jellemző; hiányos listát kiegészíteni az önkormányzatok lényegi tulajdonságaira vonatkozóan; eldönteni egy állításról, hogy érvényes-e az önkormányzatok és az államháztartás kapcsolatára; felsorolásból kiválasztani az önkormányzatok kötelezően ellátandó feladatait;

| Önellenőrző kérdések
1. Tegyen x jelet az alábbi táblázat azon cellájába, amely érvényes a példában szereplő jóléti szolgáltatásra, a többi cellába tegyen "-"-jelet!
| járulékfizetés alapján nyújtott szolgáltatás | egyéni hozzájárulás nélkül, állam által biztosított juttatás
gyermekgondozási díj |  |
családi pótlék |  |
gyermekgondozási segély |  |
sürgősségi betegellátás |  |
gyermekorvosi szolgálat |  |
háziorvosi szolgálat |  |
2. Az alábbi felsorolásban jelölje meg azokat, amelyek az üzleti és a kötelező társadalombiztosításra egyaránt jellemző!
| gyakori a természetbeni juttatás
| közös kockázat-vállaláson alapul
| a juttatás csak a díjfizetéssel arányos
| biztosítási díj fizetendő
| önként vállalt díjfizetés
3. A nyugdíjbiztosítás felsorolt tulajdonságai mellé írja be annak a rendszernek (vagy rendszereknek) a sorszámát, amelyre a leírás legjobban illik. Ahol több megoldás is van, ott a számokat növekvő sorrendben, vesszővel elválasztva, szóköz nélkül írja be (pl. 1,2)! 1 felosztó-kirovó 2 várományfedezeti 3 tőkefedezeti Működésének fontos feltétele a jól működő pénz- és tőkepiac. A rendszerben generációk közötti jövedelem-átcsoportosítás történik. A mindenkori aktív népesség befizetései fedezik az idős generáció nyugdíjkifizetéseit. A jogosult a saját maga által befizetett járulékot illetve annak tőkésítéséből származó hozamot kapja meg nyugdíjként. A nyugdíjkifizetéseket a folyó járulékbevételekből teljesítik, de a nyugdíjat a befizetett összeg alapján állapítják meg. A járulékfizetés mértékét törvényi szinten szabályozzák. A járulékfizetés mértéke a tervezett nyugdíj összegétől függ. A társadalom elöregedésével és a gazdasági növekedés ütemének csökkenésével pénzügyi problémákat okoz.
4. Melyik tulajdonság NEM vonatkozik a kötött rendszerű egészségbiztosításra?
| Az orvosokat a biztosító foglalkoztatja.
| A gyógyító ellátást területi elv alapján lehet igénybe venni.
| Az egészségügyi intézmény költségvetése a tényleges ápolástól függ.
| A biztosítási alap tartja fenn a gyógyító intézményeket.
5. Az alábbi tényezők közül melyik játszik szerepet abban, hogy az állami feladatvállalást meg kell osztani a központi és a helyi kormányzati szintek között?
| A kollektív javak iránti kereslet helyi szinten pontosabban felmérhető.
| A tiszta közjavak csak helyi szinten állíthatók elő.
| A kollektív javak előállításának mennyiségéről csak központilag lehet dönteni, mert helyi szinten nincs elegendő információ hozzá.
| Helyi szinten a fogyasztók képesek kinyilvánítani preferenciáikat a kollektív javakkal kapcsolatban.
6. Az alábbiak közül melyik jellemző a központosított önkormányzati modellre?
| A közösségi feladatokat az állam vállalja magára.
| A közösségi funkciókat az önkormányzatok látják el.
| A közösségi feladatok ellátásának forrásait központilag teremtik meg.
| Az önkormányzat adóbeszedési joggal rendelkezik.
7. Jelölje meg, melyik állítás HAMIS!
| a helyi önkormányzatok a helyi közügyek intézése és a helyi közhatalom gyakorlás érdekében működnek.
| az államháztartásért és a helyi önkormányzatokért felelős miniszterek határozzák meg az önkormányzati feladat ellátásának kiadási szükségletét
| A helyi önkormányzás a település, valamint a megye választópolgárai közösségének joga.
| Az önkormányzatok finanszírozása normatív módon történik.
8. Az alábbiak közül a helyi önkormányzatok gazdasági-pénzügyi önállóságuk körében mely jogokkal rendelkeznek?
| hosszú lejáratú hitelt vehet fel
| helyi adókat vethet ki
| gazdasági társaságot alapíthat
| dönthet a központi adók beszedéséről
| tulajdonosi jogokat gyakorolhat
9. Az alábbi állításokról döntse el, hogy igazak vagy hamisak!
A helyi önkormányzatok három szintjét különböztetjük meg: a települési önkormányzatokat, a megyei önkormányzatokat, valamint a fővárosi önkormányzatokat. |
A helyi önkormányzat az államháztartás önkormányzati szintjét alkotja, annak egyik alrendszere |
Az önkormányzatok minden pénzügyi tétele része a központi költségvetésnek. |
A helyi önkormányzatok gazdálkodásának biztonságáért a képviselőtestület, a gazdálkodás szabályszerűségéért a polgármester a felelős. |
10. Jelölje meg az alábbiak közül a kötelezően ellátandó önkormányzati feladatokat!
| középiskolai oktatás
| hulladékgazdálkodás
| alapfokú oktatás
| egészségügyi alapellátás
| óvodai ellátás
| nemzetiségi ügyek
| ivóvízellátás