KURZUS: Pénzügytan II. (Állami pénzügyek)

MODUL: II. modul: Az állami feladatellátás és az államháztartás

4. lecke: Az igazságos jövedelemelosztás és a stabilizáció

| Ebben a rövid tananyagban néhány olyan fogalmat mutatunk be, amelyet valamely jövedelem-eloszlás megítéléséhez, értékeléséhez fel tudunk használni.
Tananyag: Solt Katalin - Kovács Gábor - Limpók Valéria (2009): Pénzügytan II., Universitas-Győr Nonprofit Kft., 4. fejezet (Az igazságos jövedelemelosztás és a stabilizáció), 37-41. oldal.
A lecke kulcsfogalmai
teljesítményen alapuló igazságosság szükségleten alapuló igazságosság társadalmi jóléti függvény társadalmi közömbösségi görbe
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Olvassa el a tananyag 4.1. részét, és gondolja át, miben különböznek az egyes igazságosság-értelmezések! Jegyezze meg a társadalmi jóléti függvény és a társadalmi közömbösségi görbe meghatározását! Tanulmányozza a 4.1. ábrát és annak értelmezését! Gondolja végig a munkanélküliség csökkentésének jóléti hatásairól szóló elemzést, próbálja meg a 4.2. ábra segítségével értelmezni az egyenletes gazdasági növekedés megteremtésére irányuló stabilizációs célkitűzés jóléti hatásait!
Követelmények
A leckét akkor sikerült megfelelően elsajátítania, ha Ön képes
felsorolásból kiválasztani bármelyik igazságosság értelmezés jellemzőit; a társadalmi jólétre, illetve közömbösségre vonatkozó hiányos definíciót a megfelelő szóval kiegészíteni; eldönteni különböző állításokról, hogy azok érvényesek-e a társadalmi jólét-maximum értelmezésére; eldönteni, hogy valamely állami stabilizációs beavatkozás jár-e jóléti hatással.

| Önellenőrző kérdések
1. Az alábbi megállapítások közül melyik érvényes az erőfeszítésen alapuló igazságosság-értelmezésre?
| A jövedelem a termeléshez való hozzájárulással arányos.
| A jövedelmek az input mennyiségekkel arányosak.
| A jövedelmek azonos szükséglet-kielégítést biztosítsanak.
2. Az alábbi meghatározásba írja be a hiányzó kifejezést! A társadalmi közömbösségi görbe minden pontja azonos társadalmi , biztosít.
3. Az alábbi meghatározásba írja be a hiányzó kifejezést! A társadalmi jólét az egyéni függvénye.
4. Az alábbi állításokról döntse el, hogy igazak vagy hamisak!
A társadalmi közömbösségi görbe mindig pozitív meredekségű. |
Adott erőforrások mellett az a hasznosság-megoszlás biztosítja a maximális társadalmi jólétet, amely mellett a hasznosság-lehetőség görbe a legmagasabb társadalmi közömbösségi görbét érinti. |
A társadalmi közömbösségi görbe meredeksége megmutatja, hogyan értékeli a társadalom a jövedelem-újraelosztást. |
5. Az alábbi állításokról döntse el, hogy igazak vagy hamisak!
Ha egy gazdaságban lassul a gazdasági növekedés, akkor a társadalom nem jut el a hasznosság-lehetőségek határára. |
Ha a kormány növeli az adókat, azzal gyorsítja a gazdasági növekedést. |
A kormányzati áruvásárlások hatására a gazdaság eljuthat a hasznosság-lehetőség határára. |
A gazdasági növekedést serkentő kormányzati beavatkozás bizonyosan növeli Pareto-értelemben a társadalmi hasznosságot. |