KURZUS: Pénzügytan II. (Állami pénzügyek)

MODUL: III. modul: Az államháztartás alrendszerei

9. lecke: A helyi önkormányzatok gazdálkodása

| Ebben a fejezetben a helyi önkormányzatok gazdasági alapjaival, legfontosabb bevételi forrásaival és gazdálkodásuk sajátosságaival foglalkozunk.
Tananyag:
Dr. Erdős Éva (2014): Önkormányzati pénzügyek, az önkormányzatok gazdálkodási rendszere, Nemzeti Közszolgálati Egyetem. III. Fejezet (A helyi önkormányzatok bevételei), 10-15. oldal
http://m.ludita.uni-nke.hu/repozitorium/bitstream/handle/11410/10527/Teljes%20sz%C3%B6veg?sequence=1&isAllowed=y
A lecke kulcsfogalmai
illeték helyi adó átengedett központi bevétel
központi költségvetési támogatások
feladatfinanszírozás
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Jegyezze meg az önkormányzati bevételek csoportosítási lehetőségeit és az egyes szempontok szerinti csoportok jellemzőit! Jegyezze meg, milyen szinten és hogyan kapcsolódik egymáshoz az önkormányzati alrendszer és a központi alrendszer! Figyelmesen olvassa el az önkormányzatok költségvetési bevételeiről szóló részt és tanulja meg a helyi önkormányzatok költségvetése bevételeinek típusait! Jegyezze meg a helyi önkormányzatok saját bevételeinek csoportjait! Jegyezze meg a helyi adók főbb típusait! Jegyezze meg a saját tevékenységből, vállalkozásból, és az önkormányzati vagyon hasznosításából származó bevételek típusait! Jegyezze meg, mely illetékek, bírságok, díjak illetik meg a helyi önkormányzatokat! Olvassa el, mit jelent és miben nyilvánul meg az önkormányzatok adókivetési jogának tartalma! Jegyezz meg az átengedett központi bevételek típusait! Jegyezze meg a központi költségvetési támogatások fajtái ás azok jelentését, sajátosságait! Olvassa el és jegyezze meg a helyi önkormányzatok kiegészítő támogatásainak típusait! Olvassa el a jegyezze meg a feladatfinanszírozási rendszer jellemzőit!
Követelmények
A leckét akkor sikerült megfelelően elsajátítania, ha Ön képes
felsorolásból képes kiválasztani az önkormányzati alrendszer és a központi alrendszer finanszírozási összekapcsolódásának módjait; felsorolásból képes kiválasztani a helyi önkormányzatok saját bevételeinek csoportjait; felsorolásból képes kiválasztani a helyi önkormányzatok költségvetése bevételeinek típusait; képes felsorolni a helyi adók típusait; képes felsorolásból kiválasztani a saját tevékenységből, vállalkozásból, és az önkormányzati vagyon hasznosításából származó bevételek típusait; egyes bevételi tételeket hozzárendelni a bevétel-típusokhoz; képes megítélni az önkormányzatok adókivetési jogának tartalmát; képes felsorolásból kiválasztani az átengedett központi bevételek típusait; képes felsorolásból kiválasztani a központi költségvetési támogatások fajtáit; képes felsorolásból kiválasztani a helyi önkormányzatok kiegészítő támogatásainak típusait; képes felsorolásból kiválasztani a feladatfinanszírozási rendszer jellemzőit.

| Önellenőrző kérdések
1. Jelölje meg, hogy az önkormányzati alrendszer és a központi alrendszer milyen bevételeken keresztül kapcsolódik egymáshoz
| központi költségvetési támogatások
| normatív támogatások
| a települési önkormányzatokat megillető átengedett bevételek
| a települési önkormányzatokat megillető egyéb bevételek, bírságok
2. Felsorolásból válassza ki, melyik nem tartozik a helyi önkormányzatok bevételeinek főbb csoportjaiba!
| Saját bevételek
| Központi költségvetési támogatások
| Járulékbevételek
| Helyi társasági adóbevételek
3. Jelölje meg, melyek tartoznak a helyi önkormányzatok saját bevételei közé!
| költségvetési támogatás
| helyi adók
| önkormányzati vagyon hasznosításából származó bevétel
| forgalmi adó bevétel
| átvett pénzeszközök
4. Jelölje meg a helyi adók egyes fajtáit!
| Telekadó
| Lakásadó
| Idegenforgalmi adó
| Iparűzési adó
5. Ábécé sorrendben írja be a helyi, vagyoni típusú helyi adók két fajtáját! adó adó
6. Felsorolásból válassza ki a helyi önkormányzatok saját tevékenységből, vállalkozásból, és az önkormányzati vagyon hasznosításából származó bevételeinek típusait!
| Nyereség
| Céltartalék
| Kamat
| Árfolyamnyereség
| Bérleti díj
7. Felsorolásból válassza ki, mire terjed ki az önkormányzatok adókivetési jogának tartalma!
| Egy adótárgy tekintetében akár többféle adót is kivetni az adóalanyra.
| Adó hatályon kívül helyezése
| Adómentességek bővítése
| Új helyi adónemek bevezetése
8. Felsorolásból válassza ki, mi tartozik az önkormányzatok számára átengedett központi bevételek közé!
| gépjárműadó
| termőföld bérbeadásából származó jövedelem utáni személyi jövedelemadó
| céltámogatás
| illetékbevétel
9. Felsorolásból válassza ki helyi önkormányzatok kiegészítő támogatásainak típusait!
| Önkormányzati fejezeti tartalék
| ÖNHIKI
| Működőképességet segítő támogatás
| Helyi adók
10. Az alábbi állításokról döntse el, hogy igazak vagy hamisak!
A kommunális típusú helyi adók közé tartozik a helyi iparűzési adóé. |
Az önkormányzat területén kiszabott és beszedett bírságok teljes összege az önkormányzatokat illeti meg. |
A helyi önkormányzat a helyi adók mértékét saját hatáskörben korlátozás nélkül megváltoztathatja. |
A feladatfinanszírozási rendszer nem képes biztosítani az önkormányzatok bevételi érdekeltségének fenntartását. |
Az önkormányzat és intézményei sajátos bevételei közé tartoznak az önkormányzat által alapított, a felügyelete alá tartozó intézmények működési, ár- és díjbevételei. |
A helyi önkormányzatok által felhasználható központosított előirányzatok jogcímeit mindig az adott év központi költségvetési törvénye tartalmazza. |
11. Rendelje hozzá az egyes finanszírozási csatornákhoz a kapcsolódó bevételi tételeket! (több megoldás esetén növekvő sorendben, vesszővel elválasztva írja be a számokat!) 1. gépjármű-adó 2. lakossági közműfejlesztés támogatása 3. osztalék 4. iparűzési adó 5. személyi jövedelemadó visszaosztott hányada 6. idegenforgalmi adó A helyi önkormányzatok által felhasználható központosított előirányzatok Átengedett központi bevételek Saját tevékenységből, vállalkozásból, és az önkormányzati vagyon hasznosításából származó bevétel Helyi adók