KURZUS: Pénzügytan II. (Állami pénzügyek)

MODUL: II. modul: Az állami feladatellátás és az államháztartás

5. lecke: Az állami feladatellátás köre, finanszírozása és szervezeti keretei

| Ebben a leckében azokat a lehetőségeket vesszük számba, amelyek közül egy kormány/parlament választhat, amikor eldönti, milyen javakkal látja el állami közreműködéssel állampolgárait, milyen módszerrel finanszírozza azt, és milyen intézményi keretek állnak ehhez rendelkezésre.
Tananyag: Solt Katalin - Kovács Gábor - Limpók Valéria (2009): Pénzügytan II., Universitas-Győr Nonprofit Kft., 5. fejezet (Az állami feladatellátás köre, finanszírozása és szervezeti keretei), 42-48. oldal.
A lecke kulcsfogalmai
kollektív javak állami felelősségvállalás szolgáltatási szerződés üzemeltetési szerződés Public Privat Partnership koncesszió közösségi szervezet közszolgáltató vállalat költségvetési szerv tiszta állami szektor
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Olvassa el figyelmesen a leckéhez tartozó tananyag 5.1. pontját, és tanulja meg, milyen jószág-csoportokat lehet képezni a kollektív javak körében! Az 5.1. tananyagrész alapján készítsen jegyzetet arról, hogy a kollektív javak közül melyek lehetnek tiszta közjavak, melyek a kvázi-közjavak és melyek tartoznak egyéb vegyes javak körébe! Tanulmányozza az 5.2. tananyagrészt, és ennek alapján készítsen listát arról, hogy a kollektív javakat hogyan lehet osztályozni az előállító intézmény és a finanszírozó szempontjából! Jegyezze meg, milyen formában lehet a külső (magán) partnereket bevonni a kollektív javak előállításába! Figyeljen az egyes módozatok közötti alapvető különbségekre! Jegyezze meg, milyen szervezetek vehetnek részt az állami feladatok ellátásában és ezek milyen szempont szerint csoportosíthatók!
Követelmények
A leckét akkor sikerült megfelelően elsajátítania, ha Ön képes
felsorolásból kiválasztani a kollektív javak meghatározását; eldönteni, hogy valamely állami tevékenység melyik kollektív jószág-csoportba tartozik; eldönteni, hogy valamely kollektív jószág a javak melyik csoportjába tartozik (köz-, kvázi-közjószág, vegyes jószág, magánjószág); valamely konkrét kollektív jószágról eldönteni, hogy milyen típusú intézményben és milyen finanszírozási formába tartozik; listából kiválasztani a kollektív javak előállításába való külső együttműködők bevonási módozatainak egyedi jellemzőit; felsorolásból kiválasztani az együttműködési formák közötti alapvető különbséget; az állami feladatellátást végző szervezeteket a tananyagban szereplő különböző szempontok szerint csoportosítani.

| Önellenőrző kérdések
1. Az alábbi meghatározások közül melyik vonatkozik a kollektív javakra?
| A jószág fogyasztásából senkit nem lehet kizárni, és azt korlátlan számú fogyasztó fogyaszthatja.
| Minden olyan termék vagy szolgáltatás, amelynek biztosításáról az állam valamilyen formában gondoskodik.
| Mindenki azonos mennyiségben fogyasztja, de lehetséges a fogyasztásból való kizárás.
| Olyan magánjavak, amelyeknek fogyasztása során pozitív külső hatás keletkezik.
2. Az alábbi szolgáltatások közül melyik tartozik a gazdasági szükségleteket kielégítő kollektív javak körébe?
| játszótér karbantartás
| önkormányzati hivatal működtetése
| atomhulladék-tároló létesítése
| köztemető fenntartása
3. A betűkkel jelzett kollektív javak mellé írja be annak a jószág-típusnak a sorszámát, amely típusba az adott kollektív jószág tartozik! 1: tiszta közjószág 2: kvázi közjószág 3: vegyes jószág 4: tiszta magánjószág igazságszolgáltatás települési úthálózat fenntartása alapfokú oktatás csatorna-hálózat helytörténeti múzeum járványügyi szolgálat szociális bérlakás vasúti személyszállítás
4. Az alábbi táblázatban szereplő számok segítségével értékelje a táblázat alatt szereplő kollektív javakat!
| állami előállítás | magán előállítás
állami finanszírozás | 1 | 2
állami finanszírozás kiegészítése egyéni hozzájárulással | 3 | 4
magán finanszírozás | 5 | 6
4/a. Magyarországon a gyógyszereket különböző módon vásárolhatjuk meg. Ezek közül néhány tipikus esetet sorolunk fel. Döntse el, hogy az egyes megoldások a táblázat melyik cellájának felelnek meg, és írja oda a megfelelő számot! Egyes krónikus betegségben szenvedők térítés nélkül juthatnak hozzá gyógyszereikhez. Más krónikus betegek csekély térítés ellenében jutnak hozzá a szükséges gyógyszerhez. Az általános szabály az, hogy az egészségbiztosító pénztár a gyógyszer árának egy részét megtéríti. Léteznek viszont olyan gyógyszerek, amelyeknek teljes árát meg kell fizetni.
4/b. Az óvodai ellátás biztosítása Magyarországon az önkormányzatok felelősségi körébe tartozik. Az önkormányzati óvodák mellett azonban léteznek alapítványi, egyházi és más magánóvodák is. A fenti táblázat melyik cellájába sorolná be az alábbi eseteket? Az önkormányzati óvoda bérbe adja tornatermét egy vállalkozónak, aki esténként erőnléti edzéseket szervez. Az egyházi óvodába járó gyerekek ugyanúgy térítés nélkül vehetik igénybe a szolgáltatást, mint az önkormányzati óvodába járók. Az önkormányzati óvodában kiegészítő képzést indítanak térítés ellenében.
5. Ha a magánszektor szereplőjét egy eseti, rövid távú szolgáltatás elvégzésével bízzák meg valamilyen kollektív jószág előállítási folyamatában, akkor azt rendszerint melyik módszerrel valósítják meg?
| szolgáltatási szerződés
| üzemeltetési szerződés
| lízingbe adás
| koncesszióba adás
6. A koncesszióba adás az alábbiak közül miben különbözik az építés-működtetés-átadás formától?
| A koncesszió rövid távra szól.
| A koncessziós szerződés nem terjed ki az üzemeltetésre.
| A koncesszió valamilyen monopoljellegű tevékenységre vonatkozik.
| A koncesszióba adott tevékenységért nem fizetnek a magánszemélyek díjat.
7. Az alábbi állami feladatot ellátó szervezetek közül melyek a költségvetési szervek?
| közintézmény
| közszolgáltató vállalatok
| közösségi szervek
| önkormányzati tulajdonban lévő szolgáltató vállalatok
8. Az alábbi állami feladatot ellátó szervezetek közül melyek vannak bizonyosan állami tulajdonban?
| közszolgáltató vállalatok
| közösségi szervek
| költségvetési szervek
| közüzemek