KURZUS: Pénzügytan II. (Állami pénzügyek)

MODUL: IV. modul: Államháztartási hiány és adózás

12. lecke: Adózási alapfogalmak

| Ebben a leckében az adó meghatározásával és az adók legfontosabb jellemzőivel, valamint az adóztatás alapelveivel ismerkedhetnek meg. A tananyag célja elsősorban fogalmak, csoportosítási szempontok bemutatása, amelyeket pontosan kell ismerni ahhoz, hogy bármelyik adó-előírást pontosan megértsenek és alkalmazzanak.
Tananyag: Solt Katalin - Kovács Gábor - Limpók Valéria (2009): Pénzügytan II., Universitas-Győr Nonprofit Kft., 13. fejezet (Adózási alapismeretek), 116-120. oldal.
A lecke kulcsfogalmai
adó adórendszer adóalap adótárgy adómérték adókulcs adómentesség adókedvezmény
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Tanulja meg az adó fogalmát, figyeljen a definíciót alkotó fő elemekre! Tanulja meg az adóalany, az adótárgy és az adóalap fogalmát, figyeljen az egyes meghatározások tartalmára! Jegyezze meg mi a különbség az adó mértéke, az adókulcs és az adótétel között! Jegyezze meg az úgynevezett adóelőnyök két fő formájának, az adókedvezménynek és az adómentességnek fő jellemzőit és eltéréseit!
Követelmények
A leckét akkor sikerült megfelelően elsajátítania, ha Ön képes
felsorolásból kiválasztani az adó fogalmának főbb vonásait; különböző meghatározások közül kiválasztani az adóalany fogalmát; különböző megállapításokról eldönteni, hogy az adó tárgyára vagy az adóalap fogalmára jellemzők-e; összepárosítani az egyes meghatározásokat a megfelelő kategóriákkal; felsorolásból kiválasztani az adókedvezményre vonatkozókat; különböző állításokból kiválasztani azokat, amelyek az adómentesség lényegét fejezik ki;

| Önellenőrző kérdések
1. A következő felsorolásból jelölje meg azokat, amelyek az adó fogalmába beletartoznak!
| Közvetlen ellenszolgáltatás nélküli állami bevétel.
| Visszafizetendő állami költségvetési tétel.
| Kényszer, kötelező jellegű állami bevétel.
| Az államnak pénzben teljesített szolgáltatás.
| Állami költségvetésnek ellenszolgáltatásért fizetett díj.
2. A következő meghatározásokból válassza ki az adóalany fogalmát!
| Az adó alanya az a dolog, tevékenység, amely után az adót ténylegesen fizetik.
| Az adó alanya az a természetes, vagy jogi személy, egyéb szervezet, amelyekre vonatkozóan valamely törvény befizetési kötelezettséget állapít meg.
| Az adó alanya az a természetes, vagy jogi személy, egyéb szervezet, amelyekre vonatkozóan valamelyik adótörvény adókötelezettségeket ír elő.
3. A következő megállapítások mellé írjon 1-t, ha az adó tárgyára, és 2-t, ha az adó alapjára vonatkozik. Az a dolog, jog, tevékenység stb., amely alapján kell fizetni az adót. Olyan mennyiségi mutató, (pénzben, vagy természetes mértékegységben kifejezve), amely alapján a fizetendő adó megállapítható Az adó vetítési alapja. Ez után keletkezik adófizetési kötelezettség.
4. A következő meghatározások mellé írja be annak a fogalomnak a sorszámát, amelynek pontos megfelelője. Ha egyikre sem igaz teljesen, akkor írjon x jelet! 1 az adó mértéke 2 adókulcs 3 adó tétel Az adóalap természetes mértékegységére megállapított fix adóösszeg. Az adóalap vagy annak egységes után mennyi adót kell fizetni. Az adóalap százalékában fejezi ki a fizetendő adó mértékét. Az adóalany jövedelmének hány százalékát fizeti be adóként.
5. A következő felsorolásból válassza ki azokat, amelyek az adókedvezmény fogalmára vonatkoznak.
| A kiszámított adó összegéből vonható le.
| Mentesít az adó fizetési kötelezettség alól.
| Lehet fizetési halasztás.
| Általában korlátlanul igénybe vehetők.
6. Jelölje meg, hogy a következő állítások közül melyek igazak az adómentesség lényegére!
| Mérsékli a fizetendő adó összegét.
| Lehet az adóalany, vagy az adó tárgya szerint is ilyen kivételezés.
| Az adózónál fennállnak általános adókötelezettségek, kivétel az adófizetési kötelezettség.
| Mentesíti az adózót az általános adókötelezettségek alól.
7. Melyik kategóriák tartoznak az adótípusok nemzetközi szervezetek által alkalmazott csoportosításába?
| Jövedelem- és profitadók
| Vagyoni adók
| Helyi adók
| Társadalombiztosítási befizetések
| Illetékek
8 Válassza ki a következő felsorolásból azokat, amelyek az adók alapvető közgazdasági szerepei közé tartoznak!
| A gazdaság szereplői közötti jövedelemátcsoportosítást teszi lehetővé.
| Adójogi szabályozás biztosítása.
| Az állami költségvetés bevételeinek biztosítása.
| Az adózók adókötelezettségeinek ellenőrzését, felügyeletét biztosítja.
9. Az adóztatás alapelveit megszámozva felsoroltuk. Ezt követően néhány meghatározást talál. Írja be a meghatározás mellé annak az adózási alapelvnek a sorszámát, amelyikre a mondat vonatkozik! 1 haszonelv 2 arányos közteherviselés elve 3 hatékonyság elve 4 kiszámíthatóság elve 5 adminisztrációs egyszerűség elve 6 politikai felelősség elve Az adóterhet az adózók fizetőképessége alapján kell elosztani. Aki több közjószágot használ, az több adót fizessen. Az adórendszer ne változzon túl gyakran. A szabályok legyenek áttekinthetőek, egyértelműek és egyszerűek.