KURZUS: Pénzügytan II. (Állami pénzügyek)

MODUL: I. modul: Az állam és a gazdaság. Elméleti alapok

3. lecke: Az allokációs célok. A közjavak elmélete

| Az állami gazdasági szerepvállalás, az államháztartás működésének egyik legfontosabb területe a közjavak biztosítása az állampolgárok számára. Ahhoz, hogy megértsük, milyen szolgáltatásokat kell nyújtania az államnak, ismernünk kell a közjavak és a hozzá kapcsolódó vegyes javak elméletét. Ebben a leckében a közjavak lényegét és az egyéb, az állam által biztosított úgynevezett vegyes javak legfontosabb jellemzőit sajátíthatják el.
Tananyag: Solt Katalin - Kovács Gábor - Limpók Valéria (2009): Pénzügytan II., Universitas-Győr Nonprofit Kft., 3. fejezet (Az allokációs célok. A közjavak elmélete), 29-36. oldal.
A lecke kulcsfogalmai
tiszta magánjavak tiszta közjavak opcionális tiszta közjavak kvázi-közjavak vegyes javak klub-javak közös készletezésű javak társadalmilag hasznos (meritorikus) javak társadalmilag káros (demeritorikus) javak
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére!
Tanulja meg a közjavak és a magánjavak közötti legfontosabb különbséget, és figyelmesen olvassa el a tananyagban megemlített példákat! Keressen saját tapasztalatai alapján más példákat a közjavakra! Tanulmányozza a matematikai összefüggéseket, amelyekkel a közjavakat és a magánjavakat, valamint az opcionális közjavakat jellemeztük! Tanulmányozza figyelmesen a 3.1. ábrát és hasonlítsa össze a piaci optimumhoz tartozó értékeket! Jegyezze meg a tananyag 3.2. táblázatában szereplő elnevezéseket és azok meghatározását! Olvassa el figyelmesen a javak oszthatóságára vonatkozó részt, és próbáljon egy olyan táblázatot készíteni, amely hasonlít a 3.2.-re, vagyis a két szempont (oszthatóság és a fogyasztók létszáma) szerint csoportosítja a magán-, köz- és vegyes javakat! Tanulja meg a kvázi-közjavak fogalmát, és figyelmesen tanulmányozza a kvázi-közjavak keresletét bemutató 3.3. ábrát! Jegyezze meg a társadalmilag hasznos és káros javak meghatározását és jellemzőit!
Követelmények
A leckét akkor sikerült megfelelően elsajátítania, ha Ön képes
különböző javakról el tudja dönteni, hogy fogyasztásukból ki lehet-e bárkit zárni, vagy sem; kiválasztani felsorolásból azokat a javakat, amelyeknek fogyasztásában fennáll a rivalizálás (vagy éppen nincs rivalizálás); valamely fogyasztási szabályról megállapítani, hogy az a magánjavakra vagy a közjavakra vonatkozik-e; eldönteni valamely állításról, hogy az érvényes-e a magánjavak és a közjavak piaci optimumára; felsorolásból kiválasztani a kizárás és rivalizálás alapján elhatárolt vegyes jószág-típusok jellemzőit; kitölteni egy olyan táblázatot, amelyben az oszthatóság és a fogyasztók száma alapján kell besorolni a javakat; felismerni a kvázi-közjavak keresletét jellemző függvényeket; felsorolásból kiválasztani a társadalmilag hasznos vagy káros javak jellemzőit.

| Önellenőrző kérdések
1. Az alábbi javak mellé írjon 1-t, ha azok fogyasztásában fennáll a fogyasztásból való egyéni kizárás lehetősége, 2-t, ha a kizárásra jelenlegi ismeretei alapján (vagy a szokások alapján) nincs mód! autóbusz közlekedés napozás egy folyóparton napozás egy strandon közvilágítás árvízvédelem gyermekfelügyelet
2. Az alábbi javak közül melyik fogyasztásában érvényesül a rivalizálás?
| képtár megtekintése
| árvalányhaj szedése
| taxival utazás
| gyalogos aluljáró használata a városban
| repülőgépen utazás
3. Ha tudjuk, hogy egy termék fogyasztásában n szereplő vesz részt, és mindegyikre igaz egyenként, hogy q i ≤q , akkor biztosan állíthatjuk, hogy a termék
| opcionális közjószág
| nem opcionális tiszta közjószág
| tiszta magánjószág
| egyiket sem állíthatjuk biztosan
4. A lenti, a tananyagban is szereplő ábra alapján döntse el az alábbi állításokról, hogy igazak vagy hamisak!
A magánjószág esetében a piaci egyensúlyi ár nagyobb, mint közjószág esetében. |
A magánjószág esetén ugyanannyi a piaci egyensúlyi mennyiség, mint a közjószág esetén. |
Magánjószág esetén mindegyik fogyasztó külön-külön többet fogyaszt, mint közjószág esetén. |
A közjavakból azért fogyasztanak többet, mert nem kell fizetni érte. |
5 Az alábbi megfogalmazások közül válassza ki azokat, amelyek a klub-javakra érvényesek!
| mindenki azonos mennyiséget fogyaszt a jószágból
| nem lehet senkit kizárni a fogyasztásból
| az egyének fogyasztásával a rendelkezésre álló készlet csökken
6. Az alábbi táblázat üres celláiba írja be annak a jószág-típusnak a sorszámát, amelyik Ön szerint abba cellába illik! 1 magánjószág 2 közjószág 3 vegyes jószág
| egyéni fogyasztás | közös fogyasztás
osztható |  |
oszthatatlan |  |
7. Az ábrán néhány függvényt és függvényértéket számmal jelöltünk. Az alábbi meghatározások mellé írja be az ábra megfelelő számát vagy számait! (Ha több számot kell beírni, akkor a számokat vesszővel elválasztva, szóköz nélkül írja be!) társadalmi határhaszon társadalmilag optimális fogyasztás egyéni határhasznon alapuló keresleti függvény
8. Az alábbi megállapítások közül melyek vonatkoznak a társadalmilag hasznos (meritórikus) javakra?
| a tényleges szükséglet-kielégítésnél kevesebbre értékeli
| a piaci optimumban az optimálisnál kevesebbet fogyaszt belőle
| a fogyasztó nem képes pontosan értékelni a piaci információkat