KURZUS: Pénzügytan II. (Állami pénzügyek)

MODUL: IV. modul: Államháztartási hiány és adózás

10. lecke: Az államháztartás hiánya és az államadósság

| A legutóbbi évtizedek legsúlyosabb gazdaságpolitikai problémája a költségvetési hiány és az államadósság. A probléma teljes feltárására nem lesz módunk, de néhány fontos összefüggés megértéséhez hozzá tudjuk Önöket segíteni a leckében elsajátítandó tananyag segítségével.
Tananyag: Solt Katalin - Kovács Gábor - Limpók Valéria (2009): Pénzügytan II., Universitas-Győr Nonprofit Kft., 7. fejezet (Az államháztartás hiánya és az államadósság), 77-86. oldal.
A lecke kulcsfogalmai
teljes deficit elsődleges deficit GFS egyenleg ESA'95 egyenleg operacionális egyenleg
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
A leckében található összefüggések segítségével elevenítse fel a makroökonómiában tanultakat a megtakarítások, a beruházások, a költségvetési hiány és a fizetési mérleg egyenlege közötti kapcsolatról! Olvassa el figyelmesen a költségvetési hiány következményeiről, az adósságcsapda kialakulási folyamatról szóló tananyagrészt! Gyűjtse össze a különböző esetekben alkalmazható megoldási lehetőségeket! Tanulmányozza az adósságcsapda kialakulását igazoló levezetést! Figyelmesen olvassa el és ellenőrizze azon példa számításait, amelyik az államadósság aránya és a kamatteher közötti összefüggésre vonatkozik! Tanulja meg, milyen módon lehet kiszámítani a költségvetési egyenleget! Figyeljen az egyes mutatók közötti különbségre! Gondolja végig, melyik mutató értéke a legnagyobb, illetve milyen nagyságrendi sorrendbe lehetne azokat állítani! Jegyezze meg, milyen formában lehet a hiányt finanszírozni! Keresse ki a szövegből az egyes formák előnyeit és hátrányait!
Követelmények
A leckét akkor sikerült megfelelően elsajátítania, ha Ön képes
kiválasztani különböző lehetőségek a makrogazdasági egyensúlyt rövidtávon megteremtő feltételt; felsorolásból kiválasztani a költségvetési hiány növekedésének következményeit; a költségvetési hiány megszüntetésére vonatkozó állításokról eldönteni, hogy azok igazak vagy hamisak; kiválasztani az adósság növekedésének feltételeit és okait; az arányszámok alapján kiszámítani a kamatteher GDP-hez és a költségvetés összbevételéhez viszonyított arányát; egyes megfogalmazásokról eldönteni, hogy melyik egyenleg-mutatóra érvényesek; nagyságrend szerint sorbarendezni az egyenleg-mutatókat; felsorolásból kiválasztani a költségvetési hiány egyes finanszírozási formáinak előnyeit vagy hátrányait; eldönteni valamely finanszírozási formára vonatkozó kijelentés helytállóságát;

| Önellenőrző kérdések
1. Ha a költségvetési hiány növekszik, akkor változatlan lakossági megtakarítások mellett melyik tényező változása teremtheti meg rövidtávon a szükségszerű makrogazdasági azonosságot?
| a vállalati beruházások csökkenése
| az export növekedése
| a fogyasztás csökkenése
| a jövedelem növekedése
2. Ha a költségvetési hiány és a beruházási kereslet egyidejűleg növekszik, akkor biztosan igaz, hogy
| növekszik a külső eladósodás
| csökken a fogyasztás
| növekszik a megtakarítás
| nő a kamatláb
3. Az alábbi állításokról döntse el, hogy igazak vagy hamisak!
A költségvetési hiány végleges megszüntetésére csak a kamatemelés alkalmas. |
A költségvetési hiány megszüntetésére alkalmas eszközök bizonyosan csökkenti a gazdaság kibocsátását. |
4. A költségvetési hiányon belül az adósságszolgálat aránya akkor növekszik, ha...
| változatlan az adóbevétel és a kormányzati kiadás.
| csökkenő kormányzati kiadások mellett nem nő az adóbevétel.
| növekvő adóbevétel mellett változatlan a kormányzati kiadás.
| Egyik esetben sem.
5. Egy gazdaságban a kormány a GDP 50 százalékát vonja el adóként. A kormányzati adósság GDP-hez viszonyított aránya 20 százalék és a kamat nagysága 4 százalék. Tizedespontot használjon! Mekkora a kamatteher GDP-hez viszonyított aránya? % Mekkora a kamatteher részaránya a költségvetési kiadásokon belül? %
6. Az alábbi meghatározások közül melyik vonatkozik a költségvetés operacionális egyenlegére?
| Az államháztartás és a jegybank konszolidált egyenlege.
| A kormányzati szektor nettó pénzügyi pozícióját mutatja meg.
| Az elsődleges egyenleg és a reálkamatok összege.
| A kamatteher nélküli kiadások és hitelfelvétel nélküli illetve privatizációs bevétel nélküli bevételek különbsége.
7. Állítsa nagyságuk (abszolút értékük) szerint a különböző deficitmutatókat! Legyen első az, amelyiknek a legnagyobb az abszolút értéke!
1. 2. 3. 4. |  |
8. A költségvetési hiányt külföldi pénzpiacon kibocsátott kötvényekkel való fedezésének az a hátránya, hogy...
| biztosan magasabb a kamatköltsége
| a bevétel nem forintban jelentkezik
| az árfolyamváltozás növelheti a törlesztési kötelezettséget
| nem lehet a másodlagos piacon forgalmazni
9. Az alábbi állításokról döntse el, hogy igazak vagy hamisak!
Az MNB-től felvett hitelek jelentik a hiány fedezésének fő forrását. |
A hazai kibocsátású állampapírokat csak a lakosság vásárolhatja meg. |